Arten er særbu med hann- og hunnblomster på ulike planter. De iøynefallende hannblomstene sitter i halvskjermer med hengende pollenbærere. Hunnblomstene sitter i små hengende klaser. Fruktene er samaraer som sitter parvis i en spiss vinkel. Blomstringstida er før eller samtidig med løvsprett i mars–mai. Fruktene er modne i august–oktober og sitter ofte på treet langt utover vinteren.